Diari Oficial de la Generalitat Valenciana


Sumari del DOGV 9461, del 02-11-2022 (2022/10417)

RESOLUCIÓ de 27 d'octubre de 2022, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a persones majors dependents per al període 2022-2026.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9461

Data del DOGV
:   02-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10622


Data del document
:   27-10-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 27 d'octubre de 2022, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a persones majors dependents per al període 2022-2026. [2022/10965]  
Antecedents de fet  
I) Per Resolució de 21 de juny de 2022 (DOGV 9371, 2 09.06.2022), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col-lectius vulnerables i a persones majors dependents, per al període 2022-2026.  
En el sector de persones majors dependents té com a objecte específic concertar, d'acord amb les disponibilitats pressupostàries existents, els serveis corresponents a 3.592 places, que en l'àmbit de la Comunitat Valenciana a continuació es detallen:  
a) Serveis d'atenció residencial per a persones majors dependents: 2.389 places.  
b) Serveis de Centre de Dia per a persones majors dependents: 1.203 places.  
II) Durant el termini establit per a la presentació de sol·licituds, per part de les entitats s'han sol·licitat per a ser concertades un total de 2.891, i s'han obert 61 expedients, dels quals 28 expedients corresponen a València, 20 expedients a Alacant i 13 a Castelló. Les entitats han oferit les següents places:  
  
Tipologia Convocatòria València Castelló Alacant Total  
RS 2.089 192 248 681 1.884  
CD 1.734 464 274 319 977  
TOTAL 3.592 1.363 515 1.000 2.861  
  
  
III) En cada direcció territorial de la conselleria s'ha constituït una comissió tècnica instructora, que ha tramitat i ha instruït els expedients, integrada per tres membres designats per la persona titular de la direcció territorial, de conformitat amb l'article 11 de la resolució.  
  
Aquestes han sigut les encarregades de comprovar el següent: Les sol·licituds presentades per les entitats compleixen els requisits que estableix l'article 7 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, així com l'article 7 de l'annex I de la resolució de convocatòria, per a optar i accedir al règim d'acció concertada.  
Conformement amb el que s'estableix en l'article 7. Requisits generals de la «RESOLUCIÓ de 21 de juny de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026», i referent a acreditar o estar en condicions de disposar d'un certificat de qualitat del centre o servei, s'ha comprovat que totes les entitats han presentat el certificat de qualitat corresponents o declaració responsable d'estar en condicions d'obtindre'ls.   
IV) Una vegada esmenades les deficiències detectades en la documentació, i per tant finalitzada la instrucció de tots els expedients corresponents al seu àmbit territorial, les comissions tècniques instructores de les direccions territorials de la Conselleria han elevat a la Comissió d'Avaluació la relació d'entitats els centres i els serveis de les quals compleixen els requisits, amb la puntuació obtinguda d'acord amb el barem establit en l'annex IV, apartat 1 (Criteris de selecció i valoració d'entitats).  
V) La Comissió d'Avaluació, en sengles reunions celebrades en data 13.10.2022 i el 25.10.2022 ha quantificat la totalitat de places oferides de les sol·licituds d'entitats d'iniciativa social, que superen la puntuació mínima de 65 punts per a residències i 50 punts per a centres de dia, per a cobrir els serveis corresponents a les places establides en la convocatòria pública, segons la tipologia dels recursos i mòduls econòmics corresponents.  
Quant a la data d'efectes de places a concertar, segons es disposa en l'article 16.1. a) i b) de la Resolució de convocatòria (contingut de la resolució en relació amb les places i serveis concertats), els efectes econòmics del concert seran:  
1. A partir del 1 de juliol de 2022, data que constarà en cadascuna de les resolucions de concessió i en el document de formalització del concert, segons l'article 17 de la Resolució de convocatòria, la resolució de concessió de concert estendrà els seus efectes fins al 30 de juny de 2026, per a l'atenció i cobertura de totes aquelles places de centres i serveis que es troben ocupades per usuaris, sempre que l'accés de les persones usuàries s'haguera dut a terme mitjançant resolució administrativa dictada pels òrgans competents de la conselleria.  
  
2. A partir del 2 de novembre, les places ampliades de centres que ja estigueren concertats, així com els centres que en virtut de la present resolució s'incorporen a l'acció concertada de majors dependents.  
  
Aquestes circumstàncies es veuran reflectides en l'annex I de la present resolució.  
VI) Hi ha crèdit adequat i suficient per a donar cobertura a la convocatòria dels acords d'acció concertada en matèria de serveis socials en el sector d'atenció a persones majors dependents per al període 2022-2026 (Resolució de 21 de juny de 2022, DOGV núm. 9371 de 29.06.2022), amb càrrec al programa pressupostari 311.20 Gestió i Organització del Sistema, capítol IV, codi S1326000, de la secció 16 del Pressupost de Despeses de la Vicepresidència i Conselleria d'Igualtat i Polítiques Inclusives, recollit en la Llei de pressupostos de la Generalitat per a l'any 2022.  
Distribució de la despesa prevista en el sector de majors dependents per anualitats:  
(1) Segon semestre  
(2) Primer semestre  
Total anualitats: 632.407.755,04 -  
  
Fonaments de dret  
Primer  
Correspon a la persona que ocupa el lloc de directora general Gestió i Organització del Sistema, per delegació de la persona titular de la Conselleria i, tenint en compte les disponibilitats pressupostàries existents, la resolució del procediment d'acció concertada convocat per Resolució de 2 1 de juny de2 022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones majors dependents per al període 2022-2026 de conformitat amb l'article 15.  
  
Segon.  
L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials, aclarint que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament de les quals, l'accés i control siguen de la seua competència, tot ajustant-se al procediment i als requisits que disposa aquesta llei i la normativa sectorial que hi siga aplicable.  
  
Tercer  
Per Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, procediment, contingut i condicions bàsiques per a la implantació, execució i desenvolupament dels acords d'acció concertada.  
  
Quart  
D'acord amb l'article 13 d'aquest Decret 181/2017, de 17 de novembre, del Consell, correspon a la persona titular de la conselleria competent en matèria de serveis socials efectuar la convocatòria de concerts amb entitats d'iniciativa social, mitjançant resolució, que recull aquells aspectes i elements que estableix aquesta norma, delimitant l'objecte i, si és el cas, el nombre de places i característiques de les prestacions susceptibles de concert; així com els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la necessària continuïtat i garantia de qualitat del servei que venen prestant les entitats d'iniciativa social sota els principis de transparència, publicitat i no discriminació.  
  
  
Cinqué  
El procediment de concertació s'ha dut a terme conformement amb les condicions generals que s'estableixen en la convocatòria dels acords d'acció concertada en matèria de serveis socials en el sector d'atenció a persones majors dependents, i s'han analitzat les sol·licituds presentades per la Comissió Instructora, deixant constància de la relació ordenada de participants en el procediment de selecció, que han acreditat el compliment dels requisits exigits, amb la seua puntuació en el procediment de selecció, d'acord amb els criteris de valoració, que han sigut ponderats conforme s'estableix en l'annex IV de la resolució de convocatòria.  
  
  
Sisé  
El contingut de la resolució en relació amb les places i serveis concertats està regulat en l'article 16 de la resolució de la convocatòria, per la qual cosa escau determinar les places dels centres que són objecte de concert, en què s'estableix la reserva i ocupació de part o la totalitat de places, amb l'import de l'anualitat determinat per a cada centre en funció del nombre de places concertades, el mòdul econòmic aplicable i nombre de dies de prestació del servei. En aquest mateix article, es possibilita l'existència d'una resolució de concessió de concert per cadascun dels sectors d'acció concertada. Així mateix, en l'annex I es recullen les places i serveis oferits per entitats d'iniciativa social, i en l'annex II les que procedeix denegar, motivant la causa.  
  
I per tot això, conformement amb el que es disposa en l'article 18 del Decret 181/2017, de 17 de novembre, del Consell, resolc:  
  
Primer. Aprovar l'acord d'acció concertada i el concert de serveis i places de persones majors dependents, que consten en l'annex I d'aquesta resolució, amb la identificació de l'entitat titular, CIF, tipologia de centre, nombre de places concertades i import de la convocatòria plurianual 2022-2026.  
L'aprovació de la concessió de concerts socials per als anys 2022 (segon semestre), 2023, 2024, 2025 i 2026 (primer semestre) per un import total de 880.459.377,04 euros s'efectua amb càrrec al crèdit consignat en el programa pressupostari 311.20 Gestió i Organització del Sistema, capítol IV, aplicació pressupostària S1326000 (concerts de places d'atenció a persones majors dependents), de la secció 16 del Pressupost de Despeses de la Vicepresidència i Conselleria d'Igualtat i Polítiques Inclusives.  
La concertació de serveis i places aprovades per aquesta resolució queda subjecta a la subscripció del document administratiu de formalització de concert social, d'acord amb el que s'estableix en l'article 18 de l'annex I de la resolució de convocatòria.  
Els concerts socials que se subscriguen tindran una duració de quatre anys, des de l'1 de juliol de 2022 fins al 30 de juny de 2026, per a les places ja ocupades. I per a aquelles places que s'incorporen a l'actual concert, des del 2 de novembre de 2022 fins al 30 de juny de 2026, segons el que s'estableix en l'article 17 de la convocatòria.  
D'acord amb la resolució de convocatòria, per resolució de la persona titular de la conselleria competent en matèria de serveis socials, es podrà procedir per raó d'interés públic, amb anterioritat a la data de finalització i sempre que concórreguen les circumstàncies previstes en l'article 35 del Decret 181/2017, a l'ampliació del període de vigència de l'acord d'acció concertada.  
  
Segon. Desestimar parcialment i denegar a les entitats d'iniciativa social i centres que consten en l'annex II el nombre de places oferides que s'indiquen en aquest, per les causes que així mateix apareixen especificades.  
  
Contra aquesta resolució, que exhaureix la via administrativa, les persones interessades poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, poden interposar potestativament un recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar des de l'endemà de produir-se la notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 27 d'octubre 2022. La vicepresidenta del Consell i consellera d'Igualtat i Polítiques Inclusives, p. d. (article 15 de la Resolució de 21.06.2022), la directora general de Gestió i Organització del Sistema: Patricia Ramón Galindo.